Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Iranin ydinohjelman ja sen etenemisen suhteen -
on noussut uusia ja yllättäviäkin käänteitä, jotka saattavat vaikuttaa -
Israelin suhtautumiseen mainittuun hankkeeseen.
Yhdysvallat, joka toimii edelleen Itävallan Wienissä käytävien -
neuvottelujen veturina, on lähestynyt Venäjää, sekä sen kautta myös Irania,
tarkoituksena estää todennäköiseltä näyttävän -
sotilaallisen konfliktin syntyminen Israelin ja Iranin välille.
Ulkoministeritasolla käydyissä salaisissa ja epävirallisissa -
neuvotteluissa Yhdysvallat on nostanut esiin mahdollisuuden, -
jonka mukaan USA ja Venäjä antaisivat Israelille sellaiset takuut -
koskien Iranin ydinohjelmaa, -
että Iran ei saisi milloinkaan valmistaa itselleen ydinasetta.
Miten Iran tähän suostuu, tai sitten ei suostu, on vielä avoinna, -
mutta näin USA ja Venäjä pyrkivät estämään Israelin mahdollisen -
ja jo suunnitellunkin hyökkäyksen Iraniin.
Israelin profeetallisissa piireissä suhtaudutaan tähän -
melkoisin varauksin, sillä profeetta Hesekielin mukaan -
Venäjä, eli muinainen Goog, tulee olemaan -
määräävä osapuoli tulevassa Googin sodassa.
Profeetan mukaan Goog tulee aikanaan miettimään ja soveltamaan -
termiä, josta käytetään nimitystä paha juoni, joka tarkoittaa -
jonkun osapuolen kanssa tehdyn sopimuksen rikkomista.
Israelin hallituskaan ei ole ottanut kantaa kyseisiin neuvotteluihin, -
sillä ne on pyritty pitämään mahdollisimman salaisina.
Hallitusta lähellä olevat lähteet kertovat, että pääministeri -
Naftali Bennett saattaisi olla erittäin kiinnostunut mainitusta hankkeesta.
Edelliseen uutisen viitaten, niin mitä ilmeisimmin kyseiset neuvottelut -
olivat vauhdittuneet pääministeri Naftali Bennettin, -
YK:n yleiskokouksen yhteydessä syyskuussa pitämän puheen jälkeen.
Puheessaan Bennett kertoi läsnä olleille diplomaateille, -
että Israelin kannalta Iranin ydinohjelmaan kuuluu -
3 erittäin tärkeää ja ohjelman edisty- misen kannalta oleellista laitosta.
Pääministeri kertoi kyseisten laitosten nimet mutta ei niiden sijaintia, -
kuulijoille kävi kuitenkin selväksi, että Israelilla on valmius -
tuhota kyseiset laitokset ja estää Irania tulemasta ydinasevaltioksi.
"Iran on rikkonut sopimusta, valehdellut IAEA:n tarkastajille ja -
selvinnyt kaikesta siitä ilman minkäänlaista rangaistusta, -
sanktiota tai boikottia", Bennett mainitsi puheessaan.
"Siksi Iranissa ajatellaan länsimaiden olevan ennemminkin -
pehmoja neuvottelijoita, kuin kovaan ratkaisuun pystyviä toimijoita.
Me sekä ajattelemme, että toimimme toisin." Vakuutti pääministeri Bennett.
Yhdysvaltojen hallinnoissa on jatkuvasti epäselvää, -
kenelle kuuluu se maa-alue, jota Israel pitää historiallisesti omanaan.
Edellinen, Trumpin johtama republikaaninen hallinto -
piti itsestään selvänä ja juridisesti oikeutettuna kutsua koko maa-aluetta,
Länsiranta ja Gaza mukaan lukien, -
Israelille historiallisesti kuuluvana kotimaana.
Nykyinen, demokraattien johtama Joe Bidenin hallinto -
katsoo alueen kuuluvan kahdelle valtiolle, arabi- ja juutalaisvaltiolle,
sekä Jerusalemin olevan jaettavissa kummankin kesken.
Viime viikolla Israelissa vieraili edellisen, Trumpin hallinnon -
silloinen ulkoministeri, entinen Keskustiedustelu palvelun,
eli CIA:n johtaja, Mike Pompeo. Hän toisti tuolloin näkemyksensä siitä, -
että Juudea ja Samaria, siis nykyinen Länsiranta, -
ovat ehdottomasti ja oikeutetusti juutalaisten kotimaata.
Mike Pompeon oli kutsunut vierailulle entinen pääministeri Netanjahu -
sekä Safedin päärabbi Shmuel Elijahu.
Herrat kävivät keskusteluja Trumpin hallinnon silloisista päätöksistä -
koskien suurlähetystön siirtämistä Tel Avivista Jerusalemiin, -
kuin myös Yhdysvaltojen Golanin tunnustamista kuuluvaksi Israelille.
Mike Pompeo, joka oli aikanaan myös Yhdysvaltojen armeijan komentaja, -
totesi jokaiselle sotilaalle olevan itsestään selvää, -
että Golanin alueen on kuuluttava jo strategisestikin Israelille, -
sillä Golanilta käsin kyetään hallitsemaan koko pohjoista Israelia -
sekä valvomaan Syyrian, Libanonin ja Jordanian vastaisia rajoja.
Kuin vastauksena Mike Pompeon julkiseen haastatteluun, -
Palestiinan itsehallintoon kiinteästi sidoksissa oleva ja -
myös terroristijärjestöksi luokiteltu Fatah, ilmoitti erään johtajansa, -
Abu Rumeilehin suulla, että taistelu maasta ja Jerusalemista jatkuu.
Palestiinan itsehallinto koettaa pitää piilossa kytköksiään Fatahiin ja -
olevinaan neuvottelemassa maan ja Jerusalemin jakamisesta, -
mutta heidän lopulliset tavoitteensa ovat edelleen kiinteästi sidoksissa -
ns. Palestiinan Kansalliseen sopimukseen.
Sen viimeisin versio laadittiin vuonna 1967, ja siinä todetaan -
yksiselitteisesti ja sitovasti, että koko maa-alue, -
Jordan-joesta Välimereen, kuuluu yksinomaan palestiinalaisille -
ja se tulee vapauttaa aseellisen taistelun kautta.
Juuri tähän viittasi mainittu Fatah-johtaja Rumeileh, -
todetessaan palestiinalaiselle Al Quds medialle, että miehitysvalta tullaan -
poistamaan ja koko maa ja kaupunki vapautetaan sen oikeille omistajille.
Israelissa ollaan hyvin selvillä tästä kaikesta, -
mutta länsimaiset yhteisöt eivät ole milloinkaan noteeranneet näitä, -
selvästi toisen kansakunnan tuhoami- seen tähtäävistä perusperiaatteista.
Vaikka korona-pandemia hillitsikin alijaa melkoisesti, -
siis maailman juutalaisten paluuta isiensä maahan, -
on siihen nyt jälleen havaittavissa selvää muutosta parempaan.
Vuosi sitten syyskuun loppuun mennessä maahan oli muuttanut -
noin 15 600 juutalaista, kun samana aikavälillä nyt kuluvana vuonna -
heidän määränsä oli lisääntynyt noin 31 prosentilla.
Kaikkiaan kuluvan vuoden 9 ensimmäisen kuukauden aikana -
Israeliin teki alijan, eli maahan muutti muista valtioista 20 400 juutalaista.
Maahanmuuton merkitystä ei voi mitenkään yliarvioida, -
sillä valtion perustamisesta, siis vuodesta 1948 lähtien, -
Israeliin on muuttanut kaikkiaan 3 340 000 ihmistä, -
siis käytännössä noin puolet maan nykyisestä juutalaisväestöstä.
Vain muutamia päiviä sitten, 13. lokakuuta, Israelissa vietettiin -
Jom Ha Alijaa, eli maahanmuuton päivää, -
jolloin myös näitä uusia lukuja julkaistiin.
Israelin ortodoksijuutalaiset ja Temppelivuori aktivistit vaativat -
Jerusalemin oikeusistuimelta päätöstä siihen, -
onko juutalaisilla lupa käydä rukoilemassa Temppelivuorella.
Asia tuli ajankohtaiseksi parisen kuukautta sitten, -
kun Av-kuun 9. päivänä parisen tuhatta heitä kävi Temppelivuorella, -
mutta hallitus kielsi uudet käynnit välittömästi sen jälkeen, -
kun arabipuolue Raam oli tehnyt asiasta hallituskysymyksen.
Jerusalemin Maistraattioikeus käsitteli asiaa ja oikeus päätti, -
että juutalaisilla on täysi oikeus rukoilla paikalla, -
jolla ovat seisseet sekä Salomonin ns. ensimmäinen -
että Herodeksen rakennuttama toinen temppeli.
Tähän saakka paikallinen poliisi on estänyt rukoilemiset -
vedoten sellaisten johdosta syntyneisiin -
muslimien aiheuttamiin mellakoihin ja väkivaltaisuuksiin.
Oikeuden mielestä juutalaisten hiljaiset rukoukset -
eivät voi olla muslimeille perusteltu syy väkivaltaisuuksiin.
Gazaa hallinnoiva Hamas ilmoitti puolestaan välittömästi -
olevansa toista mieltä, heidän antamansa julistuksen mukaan -
mahdollisuus sallia juutalaisille rukoileminen, -
avoin tai edes hiljainenkin sellainen juuri Temppelivuorella, -
merkitsee avointa sodanjulistusta.
Sellainen koetaan islamin taholta avoimen hyökkäyksenä -
Al Aqsa moskeijaa ja islamille pyhiä paikkoja vastaan, -
totesi Hamas tiedotteessaan. Niinpä Israelin hallitus -
alistui Hamasin uhkailuun ja kielsi, oikeuden päätöksestä huolimatta, -
juutalaisten rukoilemisen Temppelivuorella.
Päätös koettiin riemuvoittona -
sekä Gazan että Länsirannan palestiinalaisalueilla.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola